als_Latn dik_Latn sag_Latn
Bllokohen 17375 paketa me barna kontrabandë në Aeroportin “Nënë Tereza”
Dogana Rinas bllokon 17375 paketa me Microcept kontrabandë në Aeroportin “Nënë Tereza”
Informacion për bllokimin nga ana e Autoriteteve Doganore të Degës së Doganës Rinas në bashkëpunim me strukturat e specializuara pranë Drejtorisë së Përgjithshme të Doganave të një sasie mallrash të dyshuar si medikamente.
Me datë 06.08.2014 nga ana e Autoriteteve Doganore të Degës së Doganës Rinas është marrë një informacion në rrugë operative nga Drejtoria e Informacionit pranë Drejtorisë së Përgjithshme të Doganave për një sasi malli të dyshuar si medikamente që do vinin me linjën ajrore Aegean Airlines nga Athina me destinacion Aeroportin Ndërkombëtar të Tiranës “Nënë Tereza” Rinas.
Informacioni kishte të bënte me shtetasin me iniciale S.Y.
Në momentin e mbërritjes rreth orës 17:30 personi nën vezhgim, pasi kreu procedurat e kalimit/kontrollit kufitar, i cili bëhet nga Policia Kufitare, ka vazhduar të lëvizë në drejtim të daljes nga zona doganore pa marrë me vete bagazhet.
Pasi kaluan të gjithë pasagjerët u bë verifikimi i bagazheve të linjes ajrore Aegean Airlines me Nr. Fluturimi TIA A 3846 nga ku ka rezultuar se pranë Zyrës “LOST AND FOUND” e cila administrohet nga koncesionari “Tirana International Airport” dy valixhe me ngjyrë blu të errët me Nr. 0390A3826164 dhe 0390A3826169, të cilat i përkisnin pasagjerit S. Y, i cili nuk kishte reklamuar pranë kesaj zyre për mungesën e bagazheve.
Me pas nga ana e Autoriteteve Doganore të Degës së Doganës Rinas, në bashkëpunim me strukturat e specializuara pranë Drejtorisë së Përgjithshme të Doganave u bë verifikimi i bagazheve dhe nëpërmjet skanimit me rreze X u dyshua se në to ndodheshin sasira të konsiderueshme të dyshuara si medikamente.
Nga kontrolli rezultoi se në to ndodheshin 17375 paketa me MICROCEPT me nga 21 tableta në një tablet, në nje total prej 364875 tableta më një peshe totale prej 61,950 Kg. Nga ana e e Autoriteteve Doganore të Deges së Doganës Rinas u bë bllokimi i sasisë së mallit për të vazhduar procedurat e nevojshme ligjore.
Tiranë 07.08.2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn